**Ökoiskola beszámoló 2020-21. tanév**

* Használt olaj gyűjtés folyamatosan
* Elektronikai hulladék gyűjtés ősszel és tavasszal
* Mozdulj a klímáért akcióhét
* Sulizsák program
* Tejszív program
* Európai Hulladékcsökkentési Hét
* Fenntarthatósági témahét pótlása
* 2021. tavaszi fenntarthatósági témahét
* Osztályonkénti papír és műanyag gyűjtés
* Elektromos áram mértékletes használata
* Használt elem gyűjtés folyamatosan
* Titkok háza programok
* Versenyek, pályázatok

Az év elején folytatódott a használt olaj gyűjtés, mely tavasszal megújult az önkormányzat segítségével. Az elektronikai hulladékgyűjtést is megtartottuk ősszel és tavasszal is. Szeptemberben immár negyedik alkalommal vettünk részt a Mozdulj a Klímáért! akcióban, ahol idén is sok zöld utat tettünk meg. Az élménydús hét mellett iskolánk a közösségi akcióban és tanulóink egyéni pályázatokban is szép eredményeket értek el. Közösségi akcióban II. helyezést, az 1. osztályosok virág élet pályázata II. helyezést, míg Nagy Máté rovarhotel alkotása I. helyezést ért el. Novemberben ismét sikerült részt vennünk a Sulizsák programban, melyben közel 1000 kg használt ruhát gyűjtöttünk nagy sikerrel.

A tavaly tavasszal elmaradt fenntarthatósági hetet is pótoltuk, ahol a méhek védelmében végeztünk sok feladatot és több rovarhotel is kihelyezésre került az iskola területén. 1-5 osztályig részt vehettünk a Tejszív programon, ahol a hazai tej fogyasztását népszerűsítették az előadók interaktív játékokkal, feladatokkal. A 2021-es fenntarthatósági témahét programjait minden osztály választása szerint teljesíthette, hiszen a felső tagozatosok ekkor még online oktatásban vettek részt.

Az osztályokban idén is odafigyelünk a mértékletes energia és papír felhasználásra. A szemetet igyekszünk szelektíven gyűjteni. Ennek gyakorlására nagyon jó alkalmat jelentett az Európai Hulladékcsökkentési Hét. Az osztályokban a papír hulladék szelektív gyűjtése mellett a műanyag tejes, kakaós, joghurtos dobozok szelektív gyűjtésére is figyelmet fordítunk.

A használt elem gyűjtés folyamatos az év folyamán, de ősszel és tavasszal a fenntarthatósági témahetekhez kapcsolódóan ennek is tartottunk egy kampány időszakot, ahol több tíz kilogrammnyi elemet és e-kütyüt gyűjtöttünk össze.

A jelenléti oktatásba visszatérve tavasszal több versenyen és pályázaton is részt vettünk.

A Titkok Háza Tudományos Élményközpont programjain vettünk részt 5 alkalommal, ahol innovatív technikák alkalmazásával ismerkedhettünk meg. Hamarosan iskolánkban is kiépítenek egy osztálytermet.